CELEX: 32017D0785
Language: ro
Date: 2017-05-05 00:00:00
Title: Decizia de punere în aplicare (UE) 2017/785 a Comisiei din 5 mai 2017 privind aprobarea starter-alternatoarelor de 12 V de înalt randament, utilizate la autoturismele cu motor cu ardere internă convențional, ca tehnologie inovatoare de reducere a emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (Text cu relevanță pentru SEE. )

6.5.2017   
            
            
               RO
            
            
               Jurnalul Oficial al Uniunii Europene
            
            
               L 118/20
            
         DECIZIA DE PUNERE ÎN APLICARE (UE) 2017/785 A COMISIEI
   din 5 mai 2017
   privind aprobarea starter-alternatoarelor de 12 V de înalt randament, utilizate la autoturismele cu motor cu ardere internă convențional, ca tehnologie inovatoare de reducere a emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 12 alineatul (4),
   având în vedere Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (2), în special articolul 10 alineatul (2),
   întrucât:
   
               (1)
            
            
               Cererea de aprobare ca ecoinovație a funcției de generator de înalt randament a starteralternatorului de 12 V iStARS antrenat prin curea, depusă de furnizorul Valeo Electrical Systems la 21 iulie 2016, a fost evaluată în conformitate cu articolul 12 din Regulamentul (CE) nr. 443/2009, cu Regulamentul de punere în aplicare (UE) nr. 725/2011 și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 și al Regulamentului (UE) nr. 510/2011 (3).
            
         
               (2)
            
            
               Informațiile furnizate în cerere demonstrează că au fost îndeplinite condițiile și criteriile menționate la articolul 12 din Regulamentul (CE) nr. 443/2009 și la articolele 2 și 4 din Regulamentul de punere în aplicare (UE) nr. 725/2011. În plus, cererea este însoțită de un raport de verificare întocmit de un organism independent și certificat în conformitate cu articolul 7 din regulamentul respectiv. În consecință, funcția de generator de înalt randament a starter-alternatorului de 12 V iStARS antrenat prin curea, propusă de solicitant, ar trebui aprobată ca ecoinovație.
            
         
               (3)
            
            
               Pe baza informațiilor furnizate împreună cu actuala cerere și a celor furnizate pentru Decizia de punere în aplicare (UE) 2016/265 a Comisiei (4) și ținând seama de experiența dobândită în urma evaluării, în cadrul Deciziilor de punere în aplicare 2013/341/UE (5), 2014/465/UE (6), (UE) 2015/158 (7), (UE) 2015/295 (8), (UE) 2015/2280 (9) și (UE) 2016/588 (10) ale Comisiei, a cererilor referitoare la tehnologii care contribuie la îmbunătățirea randamentului alternatoarelor, s-a demonstrat în mod satisfăcător și concludent că un starter-alternator de 12 V cu o masă maximă de 7 kg și un randament minim al funcției de generator îndeplinește criteriile menționate la articolul 12 alineatul (2) din Regulamentul (CE) nr. 443/2009 și asigură o reducere a emisiilor de CO2 de cel puțin 1 g CO2/km în conformitate cu articolul 9 din Regulamentul de punere în aplicare (UE) nr. 725/2011. În cazul unui starter-alternator de 12 V a cărui masă depășește 7 kg, este necesar să se aplice, în calculul prin care se verifică dacă reducerea atinge pragul de 1 g CO2/km, un coeficient de corecție pentru masă.
            
         
               (4)
            
            
               Prin urmare, este indicat să se recunoască în general și, în conformitate cu articolul 12 alineatul (4) din Regulamentul (CE) nr. 443/2009, să se ateste capacitatea acestei tehnologii inovatoare de a reduce emisiile de CO2 și să se furnizeze o metodologie de testare generică pentru certificarea reducerii emisiilor de CO2 obținută prin utilizarea funcției de generator a starter-alternatoarelor de 12 V de înalt randament.
            
         
               (5)
            
            
               Pentru ca reducerea emisiilor de CO2 obținută prin utilizarea starter-alternatoarelor de 12 V de înalt randament să fie certificată, producătorul ar trebui să furnizeze, împreună cu cererea de certificare adresată autorității de omologare de tip, un raport de verificare întocmit de un organism independent și certificat, care să confirme că starter-alternatorul îndeplinește condițiile specificate în prezenta decizie.
            
         
               (6)
            
            
               Dacă autoritatea de omologare de tip constată că starter-alternatorul prezentat de producător nu îndeplinește condițiile de certificare specificate în prezenta decizie, cererea de certificare a reducerii emisiilor de CO2 ar trebui respinsă.
            
         
               (7)
            
            
               Este indicat să se determine reducerea emisiilor de CO2 obținută prin utilizarea starteralternatoarelor de 12 V de înalt randament cu ajutorul metodologiei de testare stabilite în anexă.
            
         
               (8)
            
            
               Pentru a determina reducerea emisiilor de CO2 este necesar să se definească tehnologia de referință cu care ar trebui comparat starter-alternatorul de 12 V de înalt randament în conformitate cu articolele 5 și 8 din Regulamentul de punere în aplicare (UE) nr. 725/2011. Pe baza experienței dobândite, este indicat să se ia în considerare ca tehnologie de referință un alternator de 12 V cu randamentul de 67 %.
            
         
               (9)
            
            
               Reducerea emisiilor de CO2 obținută prin utilizarea starter-alternatorului de 12 V de înalt randament poate fi parțial demonstrată cu ajutorul testului menționat în anexa XII la Regulamentul (CE) nr. 692/2008 al Comisiei (11). Reducerea finală totală necesară pentru certificarea, în conformitate cu articolul 11 din Regulamentul de punere în aplicare (UE) nr. 725/2011, a unui vehicul echipat cu tehnologia inovatoare respectivă ar trebui, prin urmare, să se determine în conformitate cu articolul 8 alineatul (2) al doilea paragraf din același regulament de punere în aplicare.
            
         
               (10)
            
            
               Pentru a facilita dotarea pe scară largă a noilor vehicule cu starter-alternatoare de 12 V de înalt randament, producătorii ar trebui să aibă, de asemenea, posibilitatea de a solicita certificarea reducerii emisiilor de CO2 obținută prin utilizarea diferitelor starter-alternatoare de 12 V, depunând o singură cerere de certificare. Atunci când se recurge la această posibilitate, este însă indicat să se asigure aplicarea unui mecanism care stimulează utilizarea exclusivă a alternatoarelor cu cel mai înalt randament.
            
         
               (11)
            
            
               Pentru stabilirea codului general al ecoinovației care trebuie utilizat în documentația relevantă de omologare de tip în conformitate cu anexele I, VIII și IX la Directiva 2007/46/CE a Parlamentului European și a Consiliului (12), ar trebui să se specifice codul individual care trebuie utilizat pentru această tehnologie inovatoare,
            
         ADOPTĂ PREZENTA DECIZIE:
   Articolul 1
   Aprobare
   Se aprobă ca tehnologie inovatoare în sensul articolului 12 din Regulamentul (CE) nr. 443/2009 funcția de generator de înalt randament a starter-alternatorului de 12 V, respectiv a starter-alternatorului iSTARS antrenat prin curea, descris în cererea depusă de Valeo Electrical Systems.
   Articolul 2
   Definiții
   În sensul prezentei decizii, prin starter-alternator de 12 V de înalt randament se înțelege funcția de generator de înalt randament a unui starter-alternator de 12 V.
   Articolul 3
   Cererea de certificare a reducerii emisiilor de CO2
   
   (1)   Producătorul poate solicita certificarea reducerii emisiilor de CO2 obținută cu ajutorul unuia sau al mai multor starter-alternatoare de 12 V de înalt randament, destinate utilizării în vehicule din categoria M1 dotate cu motoare cu ardere internă convenționale, cu condiția ca fiecare starter-alternator să îndeplinească următoarele condiții:
   
               (a)
            
            
               dacă masa starter-alternatorului de 12 V de înalt randament nu depășește masa de 7 kg a alternatorului de referință, randamentul funcției de generator, determinat conform anexei, trebuie să fie de cel puțin:
               
                           (i)
                        
                        
                           73,8 % pentru vehiculele alimentate cu benzină;
                        
                     
                           (ii)
                        
                        
                           73,4 % pentru vehiculele turbo alimentate cu benzină;
                        
                     
                           (iii)
                        
                        
                           74,2 % pentru vehiculele alimentate cu motorină;
                        
                     sau
            
         
               (b)
            
            
               dacă masa starter-alternatorului de 12 V depășește masa alternatorului de referință menționată la litera (a), masa suplimentară trebuie luată în calcul cu ajutorul formulei 10 din anexă și trebuie respectat pragul minim de 1 g CO2/km stabilit pentru reducerea emisiilor de CO2 la articolul 9 alineatul (1) din Regulamentul de punere în aplicare (UE) nr. 725/2011.
               Masa suplimentară trebuie verificată și confirmată în raportul de verificare care se transmite autorității de omologare de tip împreună cu cererea de certificare.
            
         (2)   Cererea de certificare a reducerii emisiilor de CO2 obținută cu ajutorul unuia sau al mai multor starter-alternatoare de 12 V de înalt randament este însoțită de un raport de verificare întocmit de un organism independent și certificat, în care se atestă că starter-alternatorul (starter-alternatoarele) de 12 V de înalt randament îndeplinește (îndeplinesc) condițiile stabilite la alineatul (1) și se verifică și confirmă masa acestora.
   (3)   Autoritatea de omologare de tip respinge cererea de certificare dacă constată că starter-alternatorul (starter-alternatoarele) de 12 V de înalt randament nu îndeplinește (nu îndeplinesc) condițiile stabilite la alineatul (1).
   Articolul 4
   Certificarea reducerii emisiilor de CO2
   
   (1)   Reducerea emisiilor de CO2 obținută prin utilizarea starter-alternatoarelor de 12 V de înalt randament menționate la articolul 2 alineatul (1) se determină în conformitate cu metodologia stabilită în anexă.
   (2)   Dacă un producător solicită certificarea reducerii emisiilor de CO2 obținută prin utilizarea mai multor starter-alternatoare de 12 V de înalt randament la o singură versiune de vehicul, autoritatea de omologare de tip stabilește care dintre starteralternatoarele testate asigură cea mai scăzută reducere a emisiilor de CO2 și înscrie valoarea cea mai scăzută în documentația de omologare de tip. Valoarea respectivă se indică în certificatul de conformitate după cum prevede articolul 11 alineatul (2) din Regulamentul de punere în aplicare (UE) nr. 725/2011.
   Articolul 5
   Codul ecoinovației
   Codul ecoinovației care se înscrie în documentația de omologare de tip atunci când se face trimitere la prezenta decizie în conformitate cu articolul 11 alineatul (1) din Regulamentul de punere în aplicare (UE) nr. 725/2011 este 22.
   Articolul 6
   Intrare în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 5 mai 2017.
      
         
            Pentru Comisie
         
         Miguel ARIAS CAÑETE
         
            Membru al Comisiei
         
      
   
   
      (1)  JO L 140, 5.6.2009, p. 1.
   
      (2)  JO L 194, 26.7.2011, p. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Decizia de punere în aplicare (UE) 2016/265 a Comisiei din 25 februarie 2016 privind aprobarea motorului-generator MELCO ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 50, 26.2.2016, p. 30).
   
      (5)  Decizia de punere în aplicare 2013/341/UE a Comisiei din 27 iunie 2013 de aprobare a alternatorului Valeo Efficient Generation Alternator ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 179, 29.6.2013, p. 98).
   
      (6)  Decizia de punere în aplicare 2014/465/UE a Comisiei din 16 iulie 2014 de aprobare a alternatorului eficient DENSO ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului și de modificare a Deciziei de punere în aplicare 2013/341/UE a Comisiei (JO L 210, 17.7.2014, p. 17).
   
      (7)  Decizia de punere în aplicare (UE) 2015/158 a Comisiei din 30 ianuarie 2015 de aprobare a două alternatoare Robert Bosch GmbH de înaltă eficiență ca tehnologii inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 26, 31.1.2015, p. 31 [Decizia (UE) 2015/158 se referă la două cereri].
   
      (8)  Decizia de punere în aplicare (UE) 2015/295 a Comisiei din 24 februarie 2015 de aprobare a alternatorului eficient MELCO GXi ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 53, 25.2.2015, p. 11).
   
      (9)  Decizia de punere în aplicare (UE) 2015/2280 a Comisiei din 7 decembrie 2015 privind aprobarea alternatorului eficient DENSO ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 322, 8.12.2015, p. 64).
   
      (10)  Decizia de punere în aplicare (UE) 2016/588 a Comisiei din 14 aprilie 2016 privind aprobarea tehnologiei utilizate în alternatoare eficiente de 12 volți ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 101, 16.4.2016, p. 25).
   
      (11)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
   
      (12)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).
   
      ANEXĂ
      
         METODOLOGIE PENTRU DETERMINAREA REDUCERII EMISIILOR DE CO2 OBȚINUTĂ PRIN UTILIZAREA STARTER-ALTERNATOARELOR DE 12 V DE ÎNALT RANDAMENT PENTRU VEHICULE DIN CATEGORIA M1 CU MOTOR CU ARDERE INTERNĂ CONVENȚIONAL
      
      1.   Introducere
      
      Pentru a determina reducerea emisiilor de CO2 care poate fi atribuită funcției de generator a unui starter-alternator de 12 V, denumit în continuare „starter-alternator de 12 V de înalt randament” sau „starter-alternator”, destinat utilizării în vehicule din categoria M1 cu motor cu ardere internă, este necesar să se stabilească următoarele:
      
                  1.
               
               
                  condițiile de testare;
               
            
                  2.
               
               
                  echipamentul de testare;
               
            
                  3.
               
               
                  modul de determinare a puterii maxime de ieșire;
               
            
                  4.
               
               
                  modul de calcul al reducerii emisiilor de CO2;
               
            
                  5.
               
               
                  modul de calcul al marjei statistice a reducerii emisiilor de CO2.
               
            2.   Simboluri, parametri și unități
      
      
         Simboluri latine
      
      
                  
                     
               
               
                  –
               
               
                  reducerea emisiilor de CO2 [g CO2/km]
               
            
                  CO2
                  
               
               
                  –
               
               
                  dioxid de carbon
               
            
                  CF
               
               
                  –
               
               
                  factorul de conversie (l/100 km) – (g CO2/km) [g CO2/l] definit în tabelul 3
               
            
                  h
               
               
                  –
               
               
                  frecvența definită în tabelul 1
               
            
                  I
               
               
                  –
               
               
                  intensitatea curentului la care se efectuează măsurătoarea [A]
               
            
                  m
               
               
                  –
               
               
                  numărul de măsurători din eșantion
               
            
                  M
               
               
                  –
               
               
                  cuplul [Nm]
               
            
                  n
               
               
                  –
               
               
                  frecvența de rotație [min-1] definită în tabelul 1
               
            
                  P
               
               
                  –
               
               
                  puterea [W]
               
            
                  
                     
               
               
                  –
               
               
                  abaterea standard a randamentului starter-alternatorului [%]
               
            
                  
                     
               
               
                  –
               
               
                  abaterea standard a mediei randamentului starter-alternatorului [%]
               
            
                  
                     
               
               
                  –
               
               
                  abaterea standard a reducerii totale a emisiilor de CO2 [g CO2/km];
               
            
                  U
               
               
                  –
               
               
                  tensiunea de testare la care se efectuează măsurătoarea [V]
               
            
                  v
               
               
                  –
               
               
                  viteza medie de conducere conform Noului ciclu de conducere european (New European Driving Cycle – NEDC) [km/h]
               
            
                  VPe
                  
               
               
                  –
               
               
                  puterea efectivă consumată [l/kWh], definită în tabelul 2
               
            
                  
                     
               
               
                  –
               
               
                  sensibilitatea reducerii calculate a emisiilor de CO2 în raport cu randamentul starter-alternatorului
               
            
         Simboluri grecești
      
      
                  Δ
               
               
                  –
               
               
                  diferență
               
            
                  ηB
                  
               
               
                  –
               
               
                  randamentul alternatorului de referință [%]
               
            
                  ηMG
                  
               
               
                  –
               
               
                  randamentul starter-alternatorului [%]
               
            
                  
                     
               
               
                  –
               
               
                  media randamentului starter-alternatorului la punctul de funcționare i [%]
               
            
         Indici
      
      Indicele (i) se referă la punctul de funcționare
      Indicele (j) se referă la măsurătoarea din eșantion
      
                  MG
               
               
                  –
               
               
                  starter-alternator
               
            
                  m
               
               
                  –
               
               
                  mecanic
               
            
                  RW
               
               
                  –
               
               
                  condiții reale
               
            
                  TA
               
               
                  –
               
               
                  condiții de omologare de tip
               
            
                  B
               
               
                  –
               
               
                  referință
               
            3.   Măsurători și determinarea randamentului
      
      Randamentul starter-alternatorului de 12 V se determină conform standardului ISO 8854: 2012, cu excepția elementelor specificate la prezentul punct.
      Se furnizează autorității de omologare de tip dovezi că plajele de viteză ale starter-alternatorului de 12 V de înalt randament corespund celor indicate în tabelul 1. Măsurătorile se efectuează la diferite puncte de funcționare i, după cum se indică în tabelul 1. Intensitatea curentului în starter-alternatorul de 12 V se definește ca fiind jumătate din intensitatea nominală a curentului la toate punctele de funcționare. Pentru fiecare viteză, tensiunea și curentul de ieșire din alternator sunt menținute constante (tensiune de 14,3 V).
      
         Tabelul 1
      
      
         Puncte de funcționare
      
      
                  Punctul de funcționare
                  i
               
               
                  Durata
                  [s]
               
               
                  Frecvența de rotație
                  ni[min– 1]
               
               
                  Frecvența
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Randamentul la fiecare punct de funcționare se calculează cu formula 1:
      
         Formula 1
      
      
         
      Toate măsurătorile randamentului se efectuează consecutiv, de cel puțin cinci (5) ori. Se calculează media măsurătorilor la fiecare punct de funcționare ().
      Randamentul starter-alternatorului (ηMG) se calculează cu formula 2:
      
         Formula 2
      
      
         
      Starter-alternatorul conduce la o economie de putere mecanică în condiții reale (ΔPmRW) și la o economie de putere mecanică în condiții de omologare de tip (ΔPmTA), după cum se arată în formula 3.
      
         Formula 3
      
      
         
      Economia de putere mecanică în condiții reale (ΔPmRW) se calculează cu formula 4 și economia de putere mecanică în condiții de omologare de tip (ΔPmTA) se calculează cu formula 5.
      
         Formula 4
      
      
         
      
         Formula 5
      
      
         
      unde
      
                  PRW
                  
               
               
                  :
               
               
                  cererea de putere în condiții reale [W], care este de 750 W
               
            
                  PTA
                  
               
               
                  :
               
               
                  cererea de putere în condiții de omologare de tip [W], care este de 350 W
               
            
                  ηB
                  
               
               
                  :
               
               
                  randamentul alternatorului de referință [ %], care este de 67 %
               
            4.   Calculul reducerii emisiilor de CO2
         
      
      Reducerea emisiilor de CO2 obținută prin utilizarea starter-alternatorului de 12V de înalt randament se calculează cu formula 6:
      
         Formula 6
      
      
         
      unde
      
                  v
               
               
                  :
               
               
                  viteza medie de conducere conform NEDC [km/h], care este de 33,58 km/h
               
            
                  VPe
                  
               
               
                  :
               
               
                  puterea efectivă consumată, indicată în tabelul 2
                  
                     Tabelul 2
                  
                  
                     Puterea efectivă consumată
                  
                  
                              Tipul motorului
                           
                           
                              Puterea efectivă consumată (VPe)
                              [l/kWh]
                           
                        
                              pe benzină
                           
                           
                              0,264
                           
                        
                              turbo pe benzină
                           
                           
                              0,280
                           
                        
                              pe motorină
                           
                           
                              0,220
                           
                        
            
                  CF
               
               
                  :
               
               
                  factorul de conversie (l/100 km) – (g CO2/km) [g CO2/l] definit în tabelul 3
                  
                     Tabelul 3
                  
                  
                     Factorul de conversie pentru combustibil
                  
                  
                              Tipul de combustibil
                           
                           
                              Factorul de conversie (l/100 km) – (g CO2/km) (CF)
                              [g CO2/l]
                           
                        
                              benzină
                           
                           
                              2 330 
                           
                        
                              motorină
                           
                           
                              2 640 
                           
                        
            5.   Calculul erorii statistice
      
      Se cuantifică erorile statistice din rezultatele metodologiei de testare, cauzate de măsurători. Pentru fiecare punct de funcționare, abaterea standard se calculează cu formula 7:
      
         Formula 7
      
      
         
      Abaterea standard a valorii randamentului starter-alternatorului de 12 V de înalt randament () se calculează cu formula 8:
      
         Formula 8
      
      
         
      Abaterea standard a randamentului starter-alternatorului () conduce la o eroare în valoarea reducerii emisiilor de CO2 (). Această eroare se calculează cu formula 9:
      
         Formula 9
      
      
         
      6.   Semnificația statistică
      
      Pentru fiecare tip, variantă și versiune a unui vehicul echipat cu starter-alternator de 12 V de înalt randament trebuie să se demonstreze că eroarea din valoarea reducerii emisiilor de CO2 calculată cu formula 9 nu depășește diferența dintre reducerea totală a emisiilor de CO2 și pragul minim al reducerii specificat la articolul 9 alineatul (1) din Regulamentul de punere în aplicare (UE) nr. 725/2011 (a se vedea formula 10).
      
         Formula 10
      
      
         
      unde:
      
                  MT
               
               
                  :
               
               
                  pragul minim (g CO2/km)
               
            
                  
                     
               
               
                  :
               
               
                  reducerea totală a emisiilor de CO2 [g CO2/km]
               
            
                  
                     
               
               
                  :
               
               
                  abaterea standard a reducerii totale a emisiilor de CO2 [g CO2/km]
               
            
                  
                     
               
               
                  :
               
               
                  coeficientul de corecție a emisiilor de CO2 ca urmare a diferenței pozitive de masă dintre starter-alternatorul de 12 V de înalt randament și alternatorul de referință. Pentru  se utilizează datele din tabelul 4.
                  
                     Tabelul 4
                  
                  
                     Coeficientul de corecție a emisiilor de CO2 ca urmare a masei suplimentare
                  
                  
                              Tipul de combustibil
                           
                           
                              Coeficientul de corecție a emisiilor de CO2 ca urmare a diferenței pozitive de masă ()
                              [g CO2/km]
                           
                        
                              benzină
                           
                           
                              0,0277 · Δm
                           
                        
                              motorină
                           
                           
                              0,0383 · Δm
                           
                        
            Δm din tabelul 4 este masa suplimentară rezultată ca urmare a instalării starter-alternatorului. Este vorba despre diferența pozitivă dintre masa starter-alternatorului de 12 V de înalt randament și masa alternatorului de referință. Masa alternatorului de referință este de 7 kg. Masa suplimentară trebuie verificată și confirmată în raportul de verificare care se transmite autorității de omologare de tip împreună cu cererea de certificare.
      7.   Starter-alternatorul de 12 V de înalt randament cu care urmează să fie echipate vehiculele
      
      Autoritatea de omologare de tip trebuie să certifice reducerea emisiilor de CO2 pe baza măsurătorilor efectuate pentru starter-alternatorul de 12 V și pentru alternatorul de referință utilizând metodologia de testare stabilită în prezenta anexă. Dacă reducerea emisiilor de CO2 este inferioară pragului specificat la articolul 9 alineatul (1) din Regulamentul de punere în aplicare (UE) nr. 725/2011, se aplică articolul 11 alineatul (2) al doilea paragraf din regulamentul respectiv.